Guðrún Runólfsdóttir á Sveinsstöðum , húsfreyja , spítalahaldari og útgerðarkona , fæddist 26. nóvember 1860 í Stóra-Nýjabæ í Krýsuvíkursókn , Gull . og lést 20. október 1949 . Faðir hennar var Runólfur steinsmiður , f. 1. desember 1835 á Maríubakka í Fljótshverfi í V-Skaft. , drukknaði 22. ágúst 1869 í Ölfusá , Runólfs bónda á Maríubakka , f. 14. ágúst 1803 í Seglbúðum í V-Skaft. , d. 14. ágúst 1879 í Hólmi á Síðu , Sverrissonar bónda og hreppstjóra á Rauðabergi , Seglbúðum og víðar Eiríkssonar . Móðir Runólfs bónda á Maríubakka og seinni kona Sverris Eiríkssonar var Sigríður húsfreyja , f. 1769 á Arnardrangi í Landbroti , d. 29. júní 1843 í Kollabæ , Salomonsdóttir Þorsteinssonar . Móðir Runólfs steinsmiðs og kona Runólfs á Maríubakka var Guðrún yngsta , húsfreyja , f. 8. október 1803 í Skaftafelli í Öræfum , d. 1. maí 1868 á Maríubakka , Bjarnadóttir bónda í Skaftafelli , Jónssonar . Móðir Guðrúnar á Sveinsstöðum og barnsmóðir Runólfs var Sesselja , f. 22. september 1830 á Bala í Krýsuvík , d. 23. mars 1874 , Einarsdóttir bónda í Hópi í Grindavík og Bala , f. 11. júní 1798 í Hraungerðissókn í Árn . , Þórðarsonar Jónssonar . Móðir Sesselju og kona Einars bónda var Guðríður húsfreyja , f. 1805 í Grindavíkursókn , Jónsdóttir . Þau Sveinn fluttust til Eyja frá Reykjavík 1888 , bjuggu í Frydendal á því ári , voru komin að Uppsölum 1889 og voru þar enn 1893 . Þau byggðu Sveinsstaði og voru komin þangað 1894 . Þau eignuðust 5 lifandi börn og eitt andvana . Hjónin skildu og Sveinn fluttist til Reykjavíkur 1899 . Guðrún tók þátt í útgerð og hýsti erlenda sjúka sjómenn áður en Franski spítalinn tók til fullra starfa .